
Kiseljak, 23. 5. 2019. godine


          Na temelju članka 15. Zakona o načelima lokalne samouprave u Federaciji Bosne i Hercegovine ("Sl. novine Federacije Bosne i Hercegovine", broj 49/06) , članka 39. Statuta Općine Kiseljak ("Sl. glasnik Općine Kiseljak", broj 3/09.), članak 16. Odluke o javnim priznanjima Općine Kiseljak (''Sl. glasnik Općine Kiseljak'' broj. 2/10), članak 1. Odluke o raspisivanju natječaja za dodjelu javnih priznanja broj: 01/1-05-1213/19 Načelnik općine Kiseljak raspisuje

                                                        JAVNI POZIV
       ZA DOSTAVU PRIJEDLOGA KANDIDATA ZA DODJELU  
                      JAVNIH PRIZNANJA OPĆINE KISELJAK

                                                                   
                                                                    I
Povodom dana Općine Kiseljak, Općinsko vijeće i Načelnik Općine Kiseljak dodjeljuju javna priznanja pojedincima, gospodarskim subjektima, udrugama, ustanovama i drugim pravnim i fizičkim osobama za uspjehe u radu i djelovanju kojim se značajno doprinosi razvoju općine Kiseljak ili pojedinih njenih dijelova.

                                                                   II

Javna priznanja Općine Kiseljak su:
1. dodjeljuje Općinsko vijeće Kiseljak
1. Priznanje Počasni građanin Općine Kiseljak  
1. Plaketa Općine Kiseljak (u daljem tekstu Plaketa) 

      -    dodjeljuje načelnik općine Kiseljak
      3.   Povelja Općine Kiseljak (u daljem tekstu: Povelja) 
      4.   Zahvalnice i diplome
 
                                                                 III

                           KRITERIJI ZA DODJELU JAVNIH  PRIZNANJA

1. Počasni građanin Općine Kiseljak je priznanje koje se dodjeljuje građanima Bosne i Hercegovine i stranim državljanima. 
Počasnim građaninom proglašava se građanin Bosne i Hercegovine koji se naročito istakao u razvoju Općine, unapređenju međunarodne suradnje i očuvanju mira u zemlji i inozemstvu. 
Počasnim građaninom može se proglasiti i strani državljanin koji je ostvario naročit doprinos razvoju i afirmaciji Općine,  te razvoju međunarodnih i međuljudskih odnosa na načelima solidarnosti, demokratičnosti, humanosti i tolerancije među ljudima.

2. Kriteriji za dodjelu plakete su:
-  nadprosječno ostvareni rezultati u radu i mjerljiv i vidljiv doprinos i primati radovi i 
    rezultati u racionalizaciji, pronalascima i izumima,
-  naročit doprinos i javno zalaganje za razvoj demokracije, tolerancije, zaštite ljudskih prava i 
   sloboda,
-   mjerljiv doprinos unapređenja uvjeta života u mjesnoj zajednici,
-   naročit doprinos u ostvarenju zaštite u radu i zaštite okoline,
-   općepoznati ugled stručnjaka ili aktiviste iz određenih oblasti (gospodarstva,društvenih
    djelatnosti, u mjesnoj zajednici, udruzi građana i s1.),
-   naročit doprinos u radu humanitarnih organizacija (npr. višestruki davatelji krvi, poznati 
    humanisti i s1.) i
-   mjerljiv doprinos u spašavanju ljudskih života i imovine.

3.  Kriteriji za dodjelu Povelje su:
-  najbolji rezultati postignuti u teorijskom i praktičnom radu na pojedinom području 
   djelovanja (u oblasti znanosti, gospodarstva, prosvjete, kulture, umjetnosti, sporta, 
    zdravstva, socijalne zaštite, zaštite okoline i drugim oblastima),
-  objavljena, prikazana, izložena, izvedena ili na drugi način prezentirana i nagrađena 
    ostvarenja i rezultati,
-   izuzetan doprinos i javno zalaganje i rad na očuvanju demokracije i zaštite temeljnih
    prava i sloboda čovjeka koja su proklamirana međunarodnim konvencijama, Ustavom i 
    zakonima,
-   izuzetan doprinos unapređenju uvjeta života u općini Kiseljak,
-  transparentan rad i javno istupanje u cilju afirmacije
   i promocije vrijednosti Općine Kiseljak i Bosne i Hercegovine,
-  javno objavljeni podaci ili rezultati za doprinos razvoju lokalne i šire zajednice, kao i javno
  objavljeni podaci ili rezultati o pronalascima i izumima čime se povećava produktivnost rada 
    i ekonomičnost,
- općepoznati ugled stručnjaka ili djelatnika iz određene oblasti, odnosno uspješnog
   gospodarskog društva, ustanove, udruge  građana i drugog pravnog subjekta,
-  javno objavljeni ili zvanično pribavljeni podaci o sudjelovanju u spašavanju ljudskih života 
   i imovine.

                                                              
4. Kriteriji za dodjelu Zahvalnice su:
- objavljeni i općepoznati osobni ili kolektivni jubileji (godišnjice) građanina ili grupe
  građana iz općine Kiseljak, kao i pravnih lica koja rade i djeluju na području Općine 
  Kiseljak,
- objavljeni ili općepoznati konkretan uspjeh ili poduhvat.





                                                             IV

Pravo na podnošenje inicijative za dodjelu Javnih priznanja imaju sukladno Odluci o javnim priznanjima Općine Kiseljak:
 vijećnici i klubovi vijećnika, 
Općinski načelnik, 
tijela mjesne samouprave, 
tijela državne vlasti,
 ustanove, gospodarska društva, strukovne komore, vjerske zajednice, političke
stranke, nevladine organizacije i druge pravne i fizičke osobe.
Samoinicijativa za dodjelu Javnih priznanja nije dopuštena

                                                              V

Prijedlog se podnosi u pisanoj formi i treba da sadrži:
1. Ime, prezime, adresu ili naziv predlagatelja
1. ime, prezime, adresu i biografiju kandidata pojedinca, odnosno naziv organizacije
1. obrazloženje sa relevantnim podacima,
1. raspoloživu dokumentaciju kojom se potvrđuju navodi iz obrazloženja
1. vrstu priznanja za koja se isti predlažu

                                                              VI

ROK ZA DOSTAVU  PRIJEDLOGA JE DO 10. lipnja 2019. GODINE DO 15 SATI.
Javni poziv se objavljuje u lokalnim medijima općine Kiseljak, web stranici Općine Kiseljak (www.opcina-kiseljak.org.) i oglasnoj ploči Općine Kiseljak. 
Nepotpuni i neblagovremeni prijedlozi se neće uzimati u razmatranje.
Podnositelj prijedloga moralno i materijalno odgovara za točnost podataka navedenih u prijedlogu.
Prijedloge uputiti na adresu:
OPĆINA KISELJAK
Općinsko vijeće
Povjerenstvo za izbor i imenovanje
Sa naznakom «Prijedlog za dodjelu javnih priznanja» - ne otvarati
Ulica Bana Josipa Jelačića 41, Kiseljak
Prijedlozi se mogu uputiti putem pošte ili predati neposredno na pisarnici Općine Kiseljak.
Više informacija putem telefona 030/877-804



                                                                                      NAČELNIK OPĆINA KISELJAK
                                                                                      Mladen Mišurić-Ramljak, dipl.ing





